Pärnu päikeseelektrijaam

Pärnu päikeseelektrijaam ehk Pärnu päikesepark on Eesti suurim päikeseelektrijaam. See asub Pärnus endise Rääma prügimäe alal.

2018. aasta märtsis kavandatud detailplaneeringu järgi pidi 30 hektari suuruse pindalaga alast 25% kaetama 22 000 päikesepaneeliga. Park pidi valmima paari aastaga.

17. juulil 2019 avati 16 ha suurune 13 000 päikesepaneeliga Pärnu päikesepark, mis koosneb neljast jaamast, igaüks võimsusega 990 kW. Pargi aastane elektritoodang peaks olema umbes 400 MWh, millest piisab ligi 1000 majapidamise vajaduse rahuldamiseks. 

Elektrijaama ehitamiseks loodi ettevõte Pärnu Päikesepargid, mis on Eesti Gaasi AS ja Pärnu linnale kuuluva Paikre OÜ ühisettevõte. Investeeringu maht oli 3,5 miljonit eurot. Jaama ehitas Solar4You.

Viited 

Pärnu
Eesti päikeseelektrijaamad